Lav et referat af nedenstående tekst:

Tekst:
Siden marts har politikerne i Jammerbugt Kommune brugt en stor del af deres tid på to vindmølleprojekter, men sådan kommer det ikke til at være fremover. Sådan lyder udmeldingen fra Jammerbugt Kommune i debatmagasinet Fokus. - Et flertal i Jammerbugt Kommune inklusive mig selv ønsker ikke længere de her konflikter med borgerne, siger Mogens Christen Gade (V), som er borgmester i Jammerbugt Kommune. Modstand mod vindmøller på land I marts kom Danmarks største vindmøllepark Thorup-Sletten på grænsen mellem Jammerbugt Kommune og Vesthimmerlands Kommune i modvind, da det viste sig, at 18 vindmøller på 150 meter ikke er lovligt opført, fordi det ikke er grundigt nok undersøgt, hvordan møllerne påvirker fuglene i området. I mange tilfælde er det modstandsgrupper, som enten forhaler eller helt får stoppet vindmølleprojekter. -	Modstanden er stor. Folk bliver bekymrede. De bliver bekymrede i forhold til deres udsigt. De bliver bekymrede i forhold til deres ejendomsværdi. De bliver bekymrede i forhold til støj. De er også med til at komme benzin på bålet, at man på Christiansborg godt nok har en klimaambition, men det er ikke tydeligt, om politikerne mener, at landvindmøller er en god idé eller ej, siger borgmesteren i Jammerbugt Kommune, Mogens Christen Gade, som er valgt for Venstre. Mangler opbakning fra Christiansborg Det er ikke kun ved Thorup-Sletten, at Jammerbugt Kommune møder modstand mod møllerne. I sommer tillagde Planklagenævnet klagerne imod planerne om 15 store vindmøller ved Rendbæk Øst ved Store Vildmose opsættende virkning. Det betyder, at byggeprojektet er sat på standby, mens klagesagerne behandles. Det skete blandt andet, fordi vindmølleprojekter kan være i strid med fuglebeskyttelsesdirektivet, da et kongeørnepar har slået sig ned i nærheden. Nævnet forventes at træffe en endelig afgørelse til december. Kommunalbestyrelsen i Jammerbugt Kommune har nu taget den store modstand mod vindmølleprojekter til efterretning. - Vi udlægger ikke nye arealer, og det er fordi vi mangler opbakning fra Christiansborg. Der er politikere fra alle partier, som råber sammen med modstanderne, siger Mogens Christen Gade. Du kan se debatten på TV2 Nord mandag aften klokken 19.45 eller lige her:

Referat:
Politikerne i Jammerbugt Kommune med borgmester Mogens Christen Gade i spidsen er trætte af at slås med borgerne i forbindelse med vindmølleprojekter. De savner opbakning fra Christiansborg, lyder det fra borgmesteren i en tv-debat på TV2 Nord.